दूसरे दिन का पहला सत्र था ‘बोल कि लब आज़ाद हैं तेरे’ इसमें ‘प्रतिरोध का सिनेमा के राष्ट्रीय संयोजक संजय जोशी ने तस्वीरों की राजनीति और नए सिनेमाई वृत्त की चर्चा की जो मुख्यधारा को चुनौती देता हुआ हाशिये को प्रमुखता से जगह दे रहा है। ख़ुशी की बात है कि सत्र के बाद सूरतगढ़, जयपुर और सीकर के शहरों में सिनेमा गतिविधि शुरू करने के प्रस्ताव मिले और तीन लोगों ने एक -एक टी बी की हार्डडिस्क फिल्में भरने के लिए सेशन के बाद बाजार से खरीद कर दी।